VS002336
Datum: 1998-12-31T01:00:00.000+01:00
datum_sodbe_i_stopnje: 2006-10-24T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti
skupina: poškodbe glave in možganov in njihove posledice - poškodbe rok in ramenskega obroča in njihove posledice - poškodbe okolčja in stegnenice in njihove posledice
fischer: zelo hudi primeri
odskodnina: 14,000.000 SIT (primerna odškodnina), končna odmera odškodnine je ustrezno nižja glede na 40% soodgovornost oškodovanca
opombe: II Ips 636/2008. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 15 do 20 let

Voznik tovornjaka.

## Škodni dogodek

Prometna nesreča – tožnik je bil sopotnik v avtomobilu. Tožnikova soodgovornost (zaradi vožnje z vinjenim voznikom in z nepripetim varnostnim pasom) je 40%.

## Poškodba

Zlom lobanjskega dna, oteklina in odrgnina možganov, izliv krvi pod trdo ovojnico na levi polovici možganov, zlom desne ponvice sklepa z izpahom desnega kolka, razpočna rana na palcu desne roke, razpočna rana na obrazu, gnojno vnetje sapnic, udarnine in odrgnine po telesu, poškodba desnega ishiadičnega živca, krvavitev iz nosu, posttravmatski sindrom, popoškodbena artroza desnega kolka. V bolniškem staležu je bil 2 leti.

## Telesne bolečine

5,000.000 SIT Hude stalne bolečine – 14 dni; občasne hude bolečine – 3 tedne, stalne srednje hude bolečine – 2 meseca, zmerne bolečine – pol leta, občasne zmerne bolečine in glavoboli zaradi posttravmatskega sindroma – še vedno in jih je pričakovati tudi v prihodnosti.

#### Hospitalizacija

En teden v nezavesti, operacija, hospitalizacija skupaj 20 dni z 8 dnevi intubacije.

#### Ambulantno zdravljenje

Številni pregledi pri specialistih (24x) in izbranem zdravniku (50x).

#### Rehabilitacija

35 dni terapije v zdravilišču.

#### Nevšečnosti med zdravljenjem

Odvisnost od tuje pomoči v času hospitalizacije (približno 4 tedne v celoti, 5 tednov skoraj v celoti), merjenje fizioloških parametrov v zelo kratkih časovnih razmakih, zato se ni mogel spočiti, anestezija, jemanje analgetikov, antibiotikov, hoja z berglami (6 mesecev), 15x RTG slikanje, 5x CT.

## Strah

Višina odškodnine ni bila revizijsko preizkušena.

## Zmanjšanje življenjske aktivnosti

9,000.000 SIT ZŽA je najmanj 10% zaradi poškodbe kolka in medenice, 30-50% zaradi posledic na nevropsihološkem področju ter 20% zaradi posledic na nevrološkem področju. Funkcionalne (zmanjšana gibljivost kolka, bolečine pri gibanju, v skrajnih obsegih gibov, ob pritisku, ob spremembi vremena in fizičnih naporih), anatomske (popolna prekinitev kostnine sklepne čašice desnega kolka z izpahom stegnenice – eden od vijakov je poškodoval sklepni hrustanec in razvila se je sklepna nekroza, poškodba kože, podkožja, drugih tkiv na glavi, udarnine in odrgnin po telesu, brazgotine, degenerativne spremembe v desnem kolčnem sklepu, ki so napredovale do koksartoze, močna oteklina zaradi krvavitve pod ovojnico možganov, delna poškodba ishiatičnega živca, ki pa je do pregleda pri izvedencu že izzvenela); grobih fizičnih del ne more več opravljati, prav tako ne daljše hoje, skakanja, teka, gibov kolka, kolena in čepenja, do 11. dne po poškodbi je amnestičen, motnje na emocionalnem področju; pričakovati je slabšanje gibljivosti kolena, pri umskih dejanostih je počasnejši, težko de dalj časa koncentrira, umski napori ga utrudijo, paziti mora na zadosten počitek in razmere v kabini tovornjaka. Razvil se je psihoorganski sindrom, ki se kaže v razdražljivosti, spremembah čustvovanja; zaradi posttravmatske stresne motnje, ki se je zaradi pomanjkanja ustrezne pomoči razvila v kronificiran posttravmatski stresni sindrom, ki se kaže v motnja spanja, anksioznosti; do svojega vedenja na čustvenem področju in področju organske motenosti je povsem nekritičen. Zardi znižanja kognitivnih sposobnosti so omejene njegove perspektive, ni sposoben za nadaljnje šolanje (čeprav ni izkazan namen takega šolanja). Tožnik ne more več delati na kmetiji, prenehal se je ukvarjati s plesom in borilnimi veščinami, ne more veliko teči, igrati nogometa.

## Skaženost

Višina odškodnine ni bila revizijsko preizkušena.

---

ZOR člen 200, 203